

****

ประกาศองค์การบริหารส่วนตำบลองค์พระ

เรื่อง เผยแพร่และรับฟังความคิดเห็นของประชาชนในการออกข้อบัญญัติองค์การบริหารส่วนตำบลองค์พระ

**……………………………………………..**

อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม (ฉบับที่ 7) พ.ศ. 2562 มาตรา 71 วรรคแรก ได้ยกร่างข้อบัญญัติองค์การบริหารส่วนตำบลองค์พระ จำนวน 2 เรื่อง คือ

1. ร่างข้อบัญญัติองค์การบริหารส่วนตำบลองค์พระ เรื่อง หลักเกณฑ์การคัดแยกมูลฝอย พ.ศ ....

2. ร่างข้อบัญญัติองค์การบริหารส่วนตำบลองค์พระ เรื่อง ควบคุมการเลี้ยงสัตว์หรือปล่อยสัตว์ พ.ศ. ....

เพื่อให้การดำเนินการออกข้อบัญญัติดังกล่าวเป็นไปตามระเบียบสำนักนายกรัฐมนตรีด้วยการรับฟังความคิดเห็นของประชาชน พ.ศ. 2548 องค์การบริหารส่วนตำบลองค์พระขอเผยแพร่ (ร่าง) ให้ประชาชนในเขตองค์การบริหารส่วนตำบลองค์พระทราบโดยทั่วกัน และเปิดรับฟังความคิดเห็นของประชาชนที่มีต่อ (ร่าง) ข้อบัญญัติดังกล่าวด้วยวิธีการดังนี้

1. แสดงความคิดเห็นทางโทรสารหมายเลข 0 3552-8206 หรือทางไปรษณีย์ส่งถึงงานกฎหมายและคดี สำนักปลัด องค์การบริหารส่วนตำบลองค์พระ เลขที่ 399 หมู่ 9 ตำบลองค์พระ อำเภอด่านช้าง จังหวัดสุพรรณบุรี 72180

2. แสดงความคิดเห็นด้วยตนเองที่งานกฎหมายและคดี สำนักปลัด องค์การบริหารส่วนตำบลองค์พระ ตั้งแต่บัดนี้จนถึงวันที่ 9 กันยายน 2562

3. ทางเว็บไซต์องค์การบริหารส่วนตำบลองค์พระ [www.ongpra.go.th](http://www.ongpra.go.th)

โดยขอรับแบบฟอร์มแสดงความคิดเห็นได้ ณ ที่ทำการองค์การบริหารส่วนตำบลองค์พระ หรือดาวโหลดได้ที่ [www.ongpra.go.th](http://www.ongpra.go.th)

 ประกาศ ณ วันที่ 2 เดือน กันยายน พ.ศ. ๒๕62

 (นายอุดม ไหลสงวนงาม)

 นายกองค์การบริหารส่วนตำบลองค์พระ